Navn felagsins er "Felagið Agape" til frama fyri evangelisk lutherska umsorganar- og hjálpartænastu í Føroyum. § 2 Endamál Endamál felagsins er, at fremja umsorganar- og hjálpartænastu á evangeliskum lutherskum grundarlagi. Arbeiði eigur samstundis at virka fyri, at menniskju liva í persónligari trúgv á Jesus sum Harra og Frelsara. Felagið skal miðja ímóti, at endamálið verður framt ígjøgnum undirvísing, samtalu, boðan, felagsskap og umsorgan. § 3 Leiðsla felagsins Stk. 1 Felagið Agape verður stýrt av eini nevnd, við trimum til fimm limum, og tveimum eykalimum. Nevndin hevur dagligu leiðsluna av Felagnum Agape, m. a. fíggjarviðurskiftinum. Tað áliggur nevndini at ansa eftir, at felagið fylgir endamálinum, og at arbeiði felagsins verður gjørt samsvarandi galdandi viðtøkum. Stk. 2 Ein til tveir nevndarlimir og ein eykalimur verða valdir av aðalfundinum. Fer limur, valdur av aðalfundinum úr nevndini, kemur hesin eykalimur inn. Stk. 3 Tveir til tríggjir nevndarlimir og ein eykalimur verða valdir av nevnd felagsins. Fer limur, valdur av nevndini úr nevndini, kemur hesin eykalimur inn. Stk. 4 Í fýramannanevnd velja aðalfundurin og nevndin hvør sínar tveir limir. Stk. 5 Bæði nevndarlimirnir, sum verða valdir av aðalfundinum, og teir, sum nevndirn sjálv velur, verða valdir fyri tvey ár í senn, og kunnu veljast aftur, í mesta lagi tríggjar ferð. Stk. 6 Nevndarvalevnini skulu, áðren tey stilla upp, boða frá, at tey vilja virka samsvarandi § 2 í viðtøkunum. Eitt valevni, sum ikki tekur undir við § 2, kann sostatt ikki góðkennast sum valevni. Valevnini skulu harumframt góðkennast av sitandi nevnd, við atliti til endamál felagsins. Stk. 7 Nevndin skipar seg á fyrsta fundi aftaná valið, við foranni, næstformanni, skrivara og kassameistara. Skrivari og kassameistari nýtast tó ikki at vera limir í nevndini. Stk. 8 Nevndin er viðtøkufør, tá íð meiriluti av nevndarlimunum eru hjástaddir á fráboðaðum fundi. Avgerðir verða tiknar við vanligum atkvøðumeiriluta. Standa atkvøður á jøvnum, er atkvøða formansins avgerandi. Stk. 9 Formaðurin ella í minsta lagi tveir nevndarlimir boða frá nevndarfundum, sum eiga at vera í minsta lagi eina ferð um fjórðingsárið. Stk. 10 Felagið Agape verður umboðað av formanninum, saman við næstformanninum. Stk. 1 Fyri at Felagið Agape kann takast av, krevst í minsta lagi 3/4 av atkvøðunum, á báðum av tveimum aðalfundum á rað, harav seinni aðalfundurin skal vera frábðaður serliga við avtøku fyri eya, við tað at skrivlig kunning um tað frammanundan skal vera send øllum limum felagsins, við atkvøðurætti. Stk. 2 Við avtøku hevur sitandi nevnd skyldu til at lata hjálparvirksemi, líkasum hesum, sum sæst av endamálsgreinini, ognir felagsins.